pythainlp/thai-wiki-dataset-v3 huggingface dataset:
ลฺหวี่ เสี่ยวจุน

ลฺหวี่ เสี่ยวจุน''' (吕小军; Lü Xiaojun) เป็นนักกีฬายกน้ำหนักชาวจีน ปัจจุบันเขาเป็นเจ้าของสถิติโลกทั้งในท่าสแนตช์ และน้ำหนักรวมของรุ่น 77 กิโลกรัม ด้วยน้ำหนักที่ 175 กิโลกรัม (390 ปอนด์) และ 379 กิโลกรัม (840 ปอนด์) ตามลำดับ
เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในรุ่น 77 กิโลกรัม ชาย โดยยกน้ำหนักรวมได้ 379 กิโลกรัม
== ดูเพิ่ม ==
สาธารณรัฐประชาชนจีนในโอลิมปิกฤดูร้อน 2012
== อ้างอิง ==
== แหล่งข้อมูลอื่น ==
吕小军-百度百科 
the-sports.org
นักยกน้ำหนักชาวจีน
นักกีฬาโอลิมปิกทีมชาติจีน
นักยกน้ำหนักในโอลิมปิกฤดูร้อน 2012
นักกีฬาเหรียญทองโอลิมปิก
ผู้ครองสถิติโลกกีฬายกน้ำหนัก
เมา อายุทธ

เมา อายุทธ นักเขียนรางวัลซีไรต์คนที่สามของกัมพูชา เกิดเมื่อ 8 กรกฎาคม พ.ศ. 2487 ที่จังหวัดกำปงจาม เริ่มสนใจงานเขียนตั้งแต่เรียนวิทยาลัยสีสุวัตถิ์ และหันมาศึกษาการเขียนบทภาพยนตร์ในช่วง พ.ศ. 2506 – 2508 หลังจากนั้น เขาเข้าร่วมงานกับ TVRK และได้เป็นผู้กำกับ หลังจากพนมเปญแตกใน พ.ศ. 2518 เขาถูกกวาดต้อนไปอยู่นอกเมืองหลวง และกลับสู่พนมเปญหลังจากระบอบเขมรแดงล่มสลายใน พ.ศ. 2522 และเข้าทำงานในด้านภาพยนตร์ ได้เป็นผู้อำนวยการสร้างโทรทัศน์แห่งชาติของกัมพูชาใน พ.ศ. 2537
นอกจากงานด้านภาพยนตร์ อายุทธยังเขียนนวนิยายเกี่ยวกับสังคมละวิถีชีวิต ได้รับรางวัลวรรณกรรมซีไรต์ของประเทศกัมพูชาเมื่อ พ.ศ. 2544
== อ้างอิง ==
บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551
นักเขียนชาวกัมพูชา
นักประพันธ์รางวัลซีไรต์
บุคคลจากจังหวัดกำปงจาม
มูลีนากา

มูลีนากา (ម៉ូលីណាកា มู̎ลีณากา; MOULINAKA:  Mouvement pour la Liberation Nationale du Kampuchea;  Movement for the National Liberation of Kampuchea) เป็นหน่วยทางทหารที่นิยมพระนโรดม สีหนุ ก่อตั้งเมื่อเดือนสิงหาคม พ.ศ. 2522 โดยกองกำลังติดอาวุธตามแนวชายแดนไทย
== ประวัติ ==
มูลีนากาก่อตั้งเมื่อ 31 สิงหาคม พ.ศ. 2522 โดยกอง ซิเลียะห์ กัปตันในกองทัพเรือสมัยสาธารณรัฐเขมร ซึ่งมาอยู่ที่ฝรั่งเศส หลังจากที่เขาปฏิเสธคำชวนของเดียน เดลให้เข้าร่วมกับแนวร่วมปลดปล่อยชาติเขมร กองต้องการจัดตั้งองค์กรในลักษณะสหภาพมากกว่าแนวร่วมและมีโครงสร้างการสั่งงานที่เป็นเอกภาพ กลุ่มนี้จัดเป็นกลุ่มติดอาวุธกลุ่มแรกที่จงรักภักดีต่อพระนโรดม สีหนุ ต่อมาได้กลายเป็นกองกำลังติดอาวุธของฟุนซินเปก มูลีนากาได้นับการสนับสนุนจากชาวกัมพูชาที่ลี้ภัยไปยังฝรั่งเศส และค่ายผู้อพยพตามแนวชายแดนไทย โดยเฉพาะค่ายผู้อพยพหนองจันทร์ ใกล้อรัญประเทศ ต่อมา มูลีนากาได้ดำเนินการภายใต้ชื่อ กองทัพเจ้าสีหนุ (Armée Nationale Sihanoukiste) ตามแนวชายแดนไทยด้านจังหวัดสุรินทร์เป็นเขตอิทธิพลของกองทัพนี้
กอง ซิเลียะห์ เสียชีวิตเมื่อ 16 สิงหาคม พ.ศ. 2523 ด้วยโรคมาลาเรียเมื่ออายุ 45 ปี หลังจากนั้น นีม โสพนได้เป็นผู้บัญชาการมูลีนากาต่อมา อิน ตัมได้เป็นผู้บัญชาการกองทัพเจ้าสีหนุก่อนจะมาเป็นพระนโรดม รณฤทธิ์ใน พ.ศ. 2528
ใน พ.ศ. 2535 มีการจัดตั้งกลุ่ม กองทัพเสรีชาติกัมพูชา โดยปรุม นาคราช พรรคนี้เข้าร่วมในการเลือกตั้ง พ.ศ. 2536 และได้ 1 ที่นั่งในจังหวัดกำปงจาม แต่สลายตัวไปใน พ.ศ. 2541 มูลีนากาบางส่วนเข้าร่วมกับพรรคประชาชนกัมพูชา หลังการเลือกตั้ง พ.ศ. 2536
== อ้างอิง ==
== แหล่งข้อมูลอื่น ==
Video in French featuring MOULINAKA troops and an interview with Kong Sileah some 40 days before his death.
ขบวนการทางการเมืองในประเทศกัมพูชา
ประวัติศาสตร์การทหารของไทย
ซีซีแลนด์

ซีซีแลนด์โฮลดิงลิมิเต็ด (C C Land Holdings Limited; ) เป็นบริษัทรับจ้างการผลิตของผลิตภัณฑ์บรรจุภัณฑ์ และกระเป๋าเดินทาง รวมถึงการพัฒนาอสังหาริมทรัพย์ส่วนใหญ่อยู่ในฉงชิ่ง ประเทศจีน
บริษัทเป็นที่รู้จักเดิมในชื่อ ควอลิแพ็คอินเตอร์เนชันแนลโฮลดิงลิมิเต็ด ใน ค.ศ. 2006 ธุรกิจดังกล่าวก็กลายเป็นผู้พัฒนาอสังหาริมทรัพย์ผ่านการครอบครองของฉงชิ่งจงหยูพร็อพเพอร์ตี้ดีเวลลอปเมนท์คอมพานีลิมิเต็ด และใน ค.ศ. 2007 บริษัทได้เปลี่ยนชื่อเป็น ซีซีแลนด์โฮลดิงลิมิเต็ด
== อ้างอิง ==
== แหล่งข้อมูลอื่น ==
C C Land Holdings Limited
Chongqing Zhongyu Property Development Co., Ltd 
บริษัทจดทะเบียนในตลาดหลักทรัพย์ฮ่องกง
บริษัทอสังหาริมทรัพย์
บริษัทของจีน
บริษัทที่ก่อตั้งในปี พ.ศ. 2535
ยูไรอาห์ฮีป

ยูไรอาห์ฮีป (Uriah Heep) เป็นวงร็อคจากลอนดอน ตั้งวงในปี 1969 และเริ่มเล่นแนวฮาร์ดร็อกในปีตั้งแต่ 1970 ยูไรอาห์ฮีปเล่นดนตรีแนวโพรเกรสซิฟร็อก/อาร์ตร็อก/เฮฟวีเมทัล และงานเพลงของพวกเขาจะมีเสียงคีย์บอร์ดที่โดดเด่น กับเสียงร้องที่มีพลังของ David Byron ซึ่งทำอัลบั้มกับวง 12 อัลบั้ม อัลบั้มที่สร้างชื่อเสียงให้แก่วงมากที่สุดคือ Demons and Wizards ได้อันดับที่ 23 จากชาร์ตบิลบอร์ด 200 ในปี 1972 ในปี 1970 พวกเขามีเพลงยอดฮิตคือ "Lady in Black" ทำให้วงเป็นที่รู้จักในช่วงนั้น ความนิยมของยูไรอาห์ฮีปเริ่มลดลงในช่วง 1980 เนื่องจากพวกเขาทำงานเพลงที่เกี่ยวกับศาสนา วงยูไรอาห์ฮีปมียอดขายอัลบั้ม 45 ล้านแผ่นทั่วโลก และ 4 ล้านแผ่นในสหรัฐอเมริกา
== ผลงาน ==
...Very 'Eavy ...Very 'Umble (1970)
Salisbury (1971)
Look at Yourself (1971)
Demons and Wizards (1972)
The Magician's Birthday (1972)
Sweet Freedom (1973)
Wonderworld (1974)
Return to Fantasy (1975)
High and Mighty (1976)
Firefly (1977)
Innocent Victim (1977)
Fallen Angel (1978)
Conquest (1980)
Abominog (1982)
Head First (1983)
Equator (1985)
Raging Silence (1989)
Different World (1991)
Sea of Light (1995)
Sonic Origami (1998)
Wake the Sleeper (2008)
Celebration (2009)
Into the Wild (2011)
Outsider (2014)
Living the Dream (2018)
Chaos & Colour (2023)
== อ้างอิง ==
กลุ่มดนตรีที่ก่อตั้งในปี พ.ศ. 2512
กลุ่มดนตรีร็อกสัญชาติอังกฤษ
กลุ่มดนตรีเฮฟวีเมทัลสัญชาติอังกฤษ
ศิลปินสังกัดเมอร์คิวรีเรเคิดส์
ศิลปินสังกัดไครเซลิสเรเคิดส์
ศิลปินสังกัดวอร์เนอร์บราเธอร์สเรเคิดส์
วงกลุ่มห้าสัญชาติอังกฤษ
กลุ่มดนตรีจากลอนดอน
รถบรรทุกถัง

รถบรรทุกถัง (tank car, สหภาพรถไฟระหว่างประเทศ:tank wagon)เป็นยานยนต์รางสำหรับใช้ในการบรรทุกของไหล ดัดแปลงมาจากรถข้างโถง โดยวางถังบรรจุของเหลวหรือแก๊สไว้ด้านบน ภายในถังอาจจะไม่กรุด้วยวัสดุอื่นใดเลย สำหรับใช้บรรทุกน้ำมันหรือเคมีภัณฑ์ หรืออาจจะกรุด้วยแก้ว สำหรับใช้บรรทุกของเหลวที่ใช้เป็นอาหาร การบรรทุกสินค้าขึ้นรถตลอดจนการขนสินค้าลงรถ จำต้องทำด้วยความระมัดระวังอย่างสูงภายในโรงคลุม และมีการควบคุมอย่างดี ต่างจากการบรรทุกสินค้าส่งด้วยรถตู้ใหญ่
ในประเทศไทยมีรถจำพวกนี้ไว้ใช้ขนส่งน้ำมัน น้ำดื่มน้ำใช้ และแก๊ส  จำแนกออกเป็น
รถโบกี้บรรทุกน้ำมันค่น หรือรถโบกี้บรรทุกน้ำมันข้น (บทค.)
รถโบกี้บรรทุกน้ำ (บทน.)
รถโบกี้บรรทุกแก๊ส (บทก.)
== อ้างอิง ==
ชนิดรถสินค้า การรถไฟแห่งประเทศไทย 
ระเบียบการใช้รถบรรทุกน้ำมันค่น
PART 179—SPECIFICATIONS FOR TANK CARS
รถพ่วง (รถไฟ)
เดอะฮอว์ทอนส์

เดอะฮอว์ทอนส์ (The Hawthorns) เป็นสนามฟุตบอลที่เป็นที่นั่งทั้งหมด ตั้งอยู่ในเมืองเวสต์บรอมมิช เขตนครแซนด์เวลล์ ในอังกฤษ โดยมีความจุผู้ชมทั้งหมด 26,272 คน โดยใช้เป็นสนามเหย้าของสโมสรฟุตบอลเวสต์บรอมมิชอัลเบียนตั้งแต่ปี ค.ศ. 1900 เป็นต้นมา โดยเป็นสนามแห่งที่ 6 ที่สโมสรแห่งนี้ใช้เป็นสนามเหย้านับตั้งแต่ก่อตั้งสโมสร
== อ้างอิง ==
สิ่งก่อสร้างตั้งแต่ พ.ศ. 2443
สนามฟุตบอลในประเทศอังกฤษ
สนามฟุตบอลพรีเมียร์ลีก
สิ่งก่อสร้างในเวสต์บรอมมิช
บีบีเอ็มจีคอร์ปอเรชัน

บีบีเอ็มจีคอร์ปอเรชัน (BBMG Corporation; , ) หรือชื่อเต็ม เป่ยจิงบิลดิงแมททีเรียลกรุ๊ปคอร์ปอเรชัน (Beijing Building Materials Group Corporation) เป็นผู้นำด้านการผลิตปูนซีเมนต์ รวมทั้งเป็นผู้พัฒนาอสังหาริมทรัพย์ ซึ่งมีสำนักงานใหญ่อยู่ที่กรุงปักกิ่ง ประเทศจีน นอกจากนี้ ยังเป็นผู้จำหน่ายวัสดุก่อสร้างที่ใหญ่ที่สุดในกรุงปักกิ่ง, เทียนจิน และมณฑลเหอเป่ย์
บีบีเอ็มจีคอร์ปอเรชันเป็นองค์กรรัฐวิสาหกิจ ร่วมกับบีบีเอ็มจีกรุ๊ปคอมพานีลิมิเต็ดซึ่งเป็นผู้ถือหุ้นใหญ่ในสัดส่วน 45% ของการถือหุ้น (เมื่อปลาย ค.ศ. 2010) บีบีเอ็มจีกรุ๊ปคอมพานีลิมิเต็ดเป็นองค์กรรัฐวิสาหกิจที่ได้รับการดูแลโดยคณะกรรมการบริหารและตรวจสอบสินทรัพย์รัฐวิสาหกิจของรัฐบาลเทศบาลปักกิ่ง
บริษัทนี้ได้จดทะเบียนในตลาดหลักทรัพย์ฮ่องกงใน ค.ศ. 2009 ด้วยราคาไอพีโอที่ 6.38 ดอลลาร์ฮ่องกงต่อหุ้น บริษัทนี้ดึงดูดห้านักลงทุนที่สำคัญ ซึ่งได้แก่ ไชน่าอินเวสท์เมนท์คอร์ปอเรชัน, ไชน่าไลฟ์อินซูแรนซ์, กลุ่มการลงทุนธนาคารแห่งประเทศจีน, โอช-ซิฟฟ์เฮดจ์ฟันด์ และโรเบิร์ต คว๊อค แห่งเคอร์รี่กรุ๊ป
== อ้างอิง ==
== แหล่งข้อมูลอื่น ==
BBMG Corporation 
บริษัทจดทะเบียนในตลาดหลักทรัพย์ฮ่องกง
บริษัทจดทะเบียนในตลาดหลักทรัพย์เซี่ยงไฮ้
บริษัทที่ก่อตั้งในปี พ.ศ. 2539
บริษัทอสังหาริมทรัพย์
โรน ฟลาร์

โรน เปเตอร์ ฟลาร์ (Ron Peter Vlaar) เกิดเมื่อวันที่ 16 กุมภาพันธ์ ค.ศ. 1985 ที่เฮนส์บรุก ทางตอนเหนือของประเทศเนเธอร์แลนด์ เป็นนักฟุตบอลชาวดัตช์ เล่นในตำแหน่งกองหลัง ปัจจุบันลงเล่นให้กับอาเซ็ด โดยสมัยที่เขายังเล่นฟุตบอลอยู่ที่ประเทศอังกฤษ เขาเคยเป็นกัปตันทีมของสโมสรฟุตบอลแอสตันวิลลา
== อ้างอิง ==
นักฟุตบอลชาวดัตช์
บุคคลที่ยังมีชีวิตอยู่
บุคคลที่เกิดในปี พ.ศ. 2528
กองหลังฟุตบอล
ผู้เล่นสโมสรฟุตบอลแอสตันวิลลา
ผู้เล่นในฟุตบอลโลก 2014
ผู้เล่นในเอเรอดีวีซี
บุคคลจากจังหวัดนอร์ทฮอลแลนด์
บรมยุคฟาเนอโรโซอิก

บรมยุคฟาเนอโรโซอิก (Phanerozoic) เป็นมหายุคทางธรณีวิทยาในปัจจุบันทางธรณีกาล และเป็นหนึ่งในระหว่างสัตว์มีชีวิตที่มีอยู่มากมาย โดยปกคลุมตั้งแต่ประมาณ 542 ล้านปี และย้อนกลับไปในระยะเวลา เมื่อสัตว์เปลือกแข็งที่มีความหลากหลายปรากฏตัวครั้งแรก โดยชื่อนี้มาจากคำกรีกโบราณ φανερός และ ζωή หมายถึง ชีวิตที่มองเห็น เนื่องจากเป็นความเชื่อหลังจากที่ยุคแคมเบรียนกำเนิดขึ้น เป็นระยะแรกของยุคนี้  ระยะเวลาก่อนบรมยุคฟาเนอโรโซอิกเรียกว่า มหายุคพรีแคมเบรียน ซึ่งตอนนี้แบ่งออกเป็น บรมยุคฮาเดียน,บรมยุคอาร์เคียน และบรมยุคโพรเทอโรโซอิก
ช่วงเวลาของบรมยุคฟาเนอโรโซอิก รวมถึงการกำเนิดอย่างรวดเร็วของจำนวนสัตว์ไฟลัม วิวัฒนาการของไฟลัมเหล่านี้มีหลากหลายรูปแบบ การกำเนิดขึ้นของพืช การพัฒนาการของพืชที่ซับซ้อน วิวัฒนาการของปลา การพัฒนาการของสัตว์บก และการพัฒนาการของสมัยฟัวนาส ในช่วงระยะเวลาที่ปกคลุมทวีปที่กำลังลอยเคว้งคว้าง ท้ายที่สุดการรวบรวมเข้าเป็นทวีปเดียวที่รู้จักกันดี คือ มหาทวีปแพนเจีย แล้วก็แยกตัวออกไปเป็นทวีปในปัจจุบัน
==ดูเพิ่ม==
ธรณีกาล
วิชาที่ว่าด้วยอากาศดึกดำบรรพ์
แผ่นเปลือกโลก
ตารางธรณีกาล
บรมยุคโพรเทอโรโซอิก
==อ้างอิง==
ธรณีประวัติของโลก
ธรณีกาล
บรมยุคฟานีโรโซอิก
คริส ฮิวตัน

คริสโตเฟอร์ วิลเลียม เจอราร์ด ฮิวตัน (Christopher William Gerard Hughton; เกิด 11 ธันวาคม ค.ศ. 1958) เป็นอดีตนักฟุตบอลและผู้จัดการทีมฟุตบอลชาวไอริช
== อ้างอิง ==
== แหล่งข้อมูลอื่น ==
Chris Hughton in 'Soccer Players' file at Limerick City Library, Ireland 
นักฟุตบอลชาวไอริช
ผู้จัดการทีมฟุตบอลชาวไอร์แลนด์
ผู้จัดการทีมสโมสรฟุตบอลทอตนัมฮอตสเปอร์
กองหลังฟุตบอล
บุคคลที่ยังมีชีวิตอยู่
ผู้เล่นสโมสรฟุตบอลทอตนัมฮอตสเปอร์
ผู้เล่นสโมสรฟุตบอลเวสต์แฮมยูไนเต็ด
บุคคลที่เกิดในปี พ.ศ. 2501
นักกีฬาจากลอนดอน
นักฟุตบอลทีมชาติสาธารณรัฐไอร์แลนด์
บุคคลจากลอนดอนโบโรนูวัม
รายชื่อทางแยกในจังหวัดนนทบุรี

รายชื่อทางแยกในจังหวัดนนทบุรี
== รายชื่อ ==
== ทางแยกต่างระดับ ==
== ดูเพิ่ม ==
รายชื่อถนนในจังหวัดนนทบุรี
รายชื่อทางแยกในกรุงเทพมหานคร
จราจร
นนทบุรี
หอกซัด

หอกซัด หรือเรียกอีกอย่างว่า แหลน (javelin) เป็นอาวุธลักษณะคล้ายหอกสั้น เป็นอาวุธโบราณที่ออกแบบมาให้ขว้างเป็นหลัก ซึ่งปัจจุบันใช้ในกีฬาพุ่งแหลน ส่วนใหญ่หอกซัดใช้มือขว้าง ต่างจากธนูหรือหนังสติ๊กที่ใช้กลไกยิงอาวุธ อย่างไรก็ตาม อุปกรณ์ขว้างได้ถูกทำขึ้นเพื่อให้ผู้โยนแหลนสามารถขว้างออกไปได้ไกลมาก
คำว่า Javeline ในภาษาอังกฤษกลาง หรือคำว่า Javelin จากภาษาฝรั่งเศสเก่า มีรากศัพท์มาจากคำว่า Javelot ซึ่งแปลว่า หอก ที่มีต้นกำเนิดมาจากกลุ่มภาษาเคลต์
== ยุคก่อนประวัติศาสตร์ ==
มีหลักฐานทางโบราณคดีพบว่าได้มีการเริ่มใช้งานหอกซัดและกระบองขว้างตั้งแต่ช่วงปลายยุคหินเก่า มีการค้นพบวัตถุที่มีลักษณะคล้ายหอก 7 ชิ้นในเหมืองถ่านหินที่เมือง Schöningen ประเทศเยอรมนี จากการวิเคราะห์อายุจากการลำดับชั้นหิน ที่พบวัตถุดังกล่าวคาดว่ามีอายุมีอายุราว 400,000 ปี โดยชิ้นส่วนที่ขุดพบทำมาจากลำต้นของสปรูซ (Spruce) มีความยาวระหว่าง 1.83 ถึง 2.25 เมตร มันถูกประดิษฐ์ให้มีส่วนที่หนาและหนักอยู่บริเวณปลายด้านหน้าของด้ามหอกซัด ศูนย์โน้มถ่วงที่อยู่ด้านหน้าเหล่านี้แสดงว่ามีการใช้งานอาวุธด้ามยาวชนิดนี้ในลักษณะหอกซัด มีการค้นพบซากดึกดำบรรพ์ของม้าที่แผลบริเวณไหล่ซึ่งถูกบาดด้วยอาวุธขว้าง มีอายุประมาณ 500,000 ปี ค้นพบที่เหมืองหินกรวดในหมู่บ้าน Boxgrove ประเทศอังกฤษ ซึ่งจากการศึกษาพบว่าบาดแผลอาจเกิดขึ้นจากหอกซัด
== ยุคโบราณ ==
=== กรีก ===

ทหารเพลแทส (Peltast) โดยทั่วไปมักจะทำหน้าที่เป็นทหารราบ ซึ่งถือหอกซัด 2-3 เล่ม และมักจะมีสายรัดเพื่อเพิ่มพลังในการขว้างปา ทหารเพลแทสต่อสู้ด้วยการซัดหอกใส่กองทหารที่แข็งแกร่งกว่าอย่างเช่น แฟลแลงคซ์ฮอพไลท์ (hoplite) เพื่อก่อกวนให้แตกแถว
== อ้างอิง ==
อาวุธ
อาวุธขว้าง
กันยายน พ.ศ. 2555

กันยายน พ.ศ. 2555 เป็นเดือนที่ 9 ของปี พ.ศ. 2555 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์
== เหตุการณ์ปัจจุบัน ==
กันยายน
*2555-09
เดอะเลตเตอร์ เขียนเป็นส่งตาย

ระวังสับสนกับ เดอะเลตเตอร์ จดหมายรัก
เดอะเลตเตอร์ เขียนเป็นส่งตาย (The Letters of Death) ภาพยนตร์ไทยแนวสยองขวัญ ออกฉายในปี พ.ศ. 2549 ซึ่งดูได้โดยเฉพาะผู้ใหญ่เท่านั้น ไม่เหมาะสมแก่ผู้มีอายุต่ำกว่า 18 ปี ที่ผู้ใหญ่ควรให้คำแนะนำแก่เด็กและเยาวชน มีเนื้อหาความรุนแรง การใช้ภาษา และภาพสยดสยอง
==เนื้อเรื่อง==
เสรี ชายหนุ่มพูดน้อย บุคลิกเงียบขรึม ได้รับเชิญไปงานเลี้ยงรุ่นเพื่อน ๆ ชั้นประถม เมื่อไปถึงเสรีต้องตะลึงในความสวยของ นาตยา เพื่อนร่วมรุ่นสาวที่ไม่ได้พบกันมานานเกือบ 20 ปี แต่ทั้งหมดได้รับจดหมายลูกโซ่แปลก ๆ ฉบับหนึ่ง ที่มีปริศนาคำทายและรูปของคนแขวนคอตัวเอง เรียกว่า "แฮงค์แมน" และมีข้อความขู่ว่าผู้ที่ได้รับต้องตาย หากจะรอด ต้องส่งต่อจดหมายฉบับนี้ไปยังคนที่ตนแค้นอีก 29 คนจึงจะรอด
จากนั้นเพื่อน ๆ ชั้น ป.6/2 ของเสรีทะยอยตายไปเรื่อย ๆ ตามลำดับเลขที่ แรกเริ่มทุกคนไม่เชื่อ แต่เมื่อผ่านไป มีคนตายตามจดหมายนั้น 2-3 คน ทุกคนก็เริ่มเชื่อ เสรีจึงออกตามหาความจริง โดยมีนาตยาขอตามไปด้วย ก่อนจะพบว่า แท้ที่จริงแล้ว คนที่ส่งจดหมายนี้มาให้ เป็นเพื่อนเก่าที่พวกเขาชอบกลั่นแกล้งรังแก จนไม่สามารถออกไปพบปะผู้คนได้เหมือนคนทั่วไปชื่อ แว่น หรือ โชติธรรม
==นักแสดง==
&nbsp;&nbsp;รายชื่อนักแสดงนำ ของ
{|
!นักแสดง
!แสดงเป็น
|-
|
มหาสมุทร บุณยรักษ์
|เสรี
|-
|
ชลลดา เมฆราตรี
|นาตยา
|-
|
แอนดี้ เขมพิมุก
|พฤกษ์
|-
|
ตรีพล พรมสุวรรณ
|ชัยวัฒน์
|-
|
แอนนา รีส
|แพรไหม
|}
==เบื้องหลังและคำวิจารณ์==
เดอะเลตเตอร์ เขียนเป็นส่งตาย เป็นภาพยนตร์จากการกำกับเรื่องแรกของ กพล ทองพลับ ดีเจชื่อดังในแนวเล่าเรื่องผีและเรื่องสยองขวัญมากว่า 20 ปี
เมื่อเข้าฉายแล้ว ได้รับเสียงวิจารณ์ส่วนใหญ่ว่า ไม่สนุก ไม่น่ากลัวแต่ประการใด บทภาพยนตร์อ่อน สามารถเดาเนื้อเรื่องได้ง่าย ๆ ซ้ำนักแสดงยังแสดงได้แข็งมากในแต่ละคน อีกทั้งการโปรโมตภาพยนตร์ ทางผู้สร้างได้ทำจดหมายลูกโซ่ที่มีข้อความเหมือนในเรื่องส่งไปตามบ้านจริง ๆ ทำให้ผู้ที่ได้รับตกใจ ทำให้ทางผู้สร้างต้องออกมาขออภัย
==อ้างอิง==
==แหล่งข้อมูลอื่น==
ภาพยนตร์สยองขวัญไทย
ภาพยนตร์ที่ออกฉายในปี พ.ศ. 2549
เดชคัมภีร์แดนพยัคฆ์

คัมภีร์แดนพยัคฆ์ (Dragon Inn, New Dragon Gate Inn; จีนตัวเต็ม: 新龍門客棧; จีนตัวย่อ: 新龙门客栈; พินอิน: Xīn Lóng Mén Kè Zhàn) ภาพยนตร์กำลังภายใน ในปี ค.ศ. 1992
==เนื้อเรื่อง==
ในยุคราชวงศ์หมิง เมื่อฮ่องเต้ถูกครอบงำจาก เฉา กงกง ขันทีวรยุทธสูงแห่งตงฉั่ง ขยายอำนาจปกคลุมเหนือราชสำนัก ควบรวมอำนาจการปกครองไว้แต่เพียงผู้เดียว เฉา กงกงสังหารขุนนางตกฉินด้วยอำนาจเบ็ดเสร็จเด็ดขาดเพียงผู้เดียว แม้กระทั่งขุนนางผู้จงรักภักดีอย่าง แม่ทัพ หยาง หยู่ซวง ที่คิดแข็งข้อ ก็ถูกจับตัวถูกประหารทั้งตระกูลอย่างไร้ความผิด เหลือเพียงบุตรชาย บุตรสาว ที่ถูกจองจำรอวันประหาร
โจว เหวยอัน จอมยุทธผู้ผดุงคุณธรรม อดีตมือขวา และคนสนิทของ แม่ทัพหยาง ทำการรวบรวมชาวยุทธกลุ่มหนึ่ง บุกจู่โจมเข้าชิงตัวทายาทของแม่ทัพ โดยมี จอมยุทธหญิง ชิว ม่อหยวน  อดีตคนรักเป็นกำลังสำคัญ โดยมีเป้าหมายพาเด็กน้อยทั้งสองหลบหลีออกนอกด่านส่ง สู่แดนไกลอันเป็นแหล่งพักพิงที่ปลอดภัยแห่งสุดท้าย ทางเดียวที่แผนการจะสำเร็จทั้งหมดต้องผ่าน "หลงเหมิน" (ด่านมังกร) ด่าน ณ ชายแดนอันห่างไกลกลางทะเลทราย โดยมี "โรงเตี๊ยมหลงเหมิน" เป็นเส้นทางสำคัญ ที่จำเป็นต้องผ่าน และค้างแรมถึงจะผ่านด่านไปได้
กลุ่มชาวยุทธจำเป็นต้องค้างแรม ณ โรงเตี๊ยมหลงเหมิน อย่างหลีกเลี่ยงไม่ได้ ถึงแม้จะทราบดีว่า เฉา กงกง ได้ส่งมือดีมากมาย ออกตามล่า จำนวนหนึ่งก็ฝังตัวรอ อยู่ในโรงเตี๊ยมอยู่แล้ว เช่นเดียวกับกองทัพหลวงนับพันที่กำลังเดินทางตามมาสมทบ สิ่งที่ทุกฝ่ายไม่คาดคิดก็คือ โรงเตี๊ยมแห่งนี้ไม่ธรรมดา โดยเฉพาะอย่างยิ่ง เจ้าของโรงเตี๊ยมหญิง ชื่อว่า จิน ซางอวี้  ที่เป็นหญิงทรงเสน่ห์ ซ่อนไว้ด้วยพิษร้ายมากมาย ทั้งวิชา ฝีมือเพลงยุทธอันจัดจ้าน หรือปากคอเราะร้าย เกินใครจะทานทน บทบาทของ จิน ซางอวี้ กลับมีผลต่อเรื่องราวอย่างไม่คาดคิด การกระทำอันคาดเดาไม่ได้ ของนางมีผลต่อชัยชนะ และภารกิจของโจว เหวยอัน อย่างหลีกเลี่ยงไม่ได้
==นักแสดง==
เหลียง เจียฮุย...โจว เหวยอัน
หลิน ชิงเสีย...ชิว ม่อหยวน
จาง ม่านอวี้...จิน ซางอวี้
เจิ้น จื่อตัน...เฉา กงกง
==เบื้องหลังการสร้าง==
Dragon Inn หรือ New Dragon Gate Inn เป็นภาพยนตร์กำลังภายในจากการอำนวยการสร้างโดย ฉีเคอะ ผู้กำกับฯชื่อดัง ที่ประสบความสำเร็จจาก The Swordsman หรือ เดชคัมภีร์เทวดา ก่อนหน้านั้นไม่นาน เป็นภาพยนตร์ที่สร้างใหม่มาจากภาพยนตร์ในปี ค.ศ. 1966 เรื่อง Dragon Gate Inn หรือ ตะลุยแดนพยัคฆ์ จากการกำกับของ คิง ฮู ขณะที่ในประเทศไทยเข้าฉายในปีถัดมา โดย สหมงคลฟิล์ม
ต่อมาในปี ค.ศ. 2012 ฉีเคอะ ก็ได้ลงมือกำกับ The Flying Swords of Dragon Gate ซึ่งเป็นภาพยนตร์สามมิติ ก็เป็นอีกเรื่องหนึ่งที่สร้างมาจากภาพยนตร์เรื่องนี้เช่นเดียวกัน 
==อ้างอิง==
==แหล่งข้อมูลอื่น==
หนังจีนที่โลกลืม? - dragon inn จากโอเคเนชั่น
ภาพยนตร์ที่ออกฉายในปี พ.ศ. 2535
ภาพยนตร์ที่ออกฉายในปี พ.ศ. 2536
ภาพยนตร์ฮ่องกง
ภาพยนตร์กำลังภายใน
ภาพยนตร์ที่นำกลับมาสร้างใหม่
ภาพยนตร์ศิลปะการต่อสู้
บับเบิ้ล เกิร์ลส์

บับเบิ้ล เกิร์ลส์ (Bubble Girls) คือวงดนตรีเกิร์ลกรุป ภายใต้สังกัดจีเอ็มเอ็ม แกรมมี่ โดยมีผลงานตั้งแต่ พ.ศ. 2541-พ.ศ. 2548
== ประวัติ ==
บับเบิ้ล เกิร์ลส์ (Bubble Girls) เป็นนักร้องเกิร์ลกรุปทางค่ายแกรมมี่ประกอบสมาชิก แพร เอมเมอรี่, เทเรซ่า เฮมเฮาเซอร์, ซาแมนต้า แสงสิงแก้ว ไฮด์ เริ่มมีผลงานอัลบั้มชุดแรกเมื่อ พ.ศ. 2541 ชื่อชุด "Bubble Girls" โดยเปิดตัวด้วยเพลง "ตัวเล็ก...ใจใหญ่" เพลง "อยากฟังเหตุผล" และเพลง "เป็นหนึ่งคนนั้น" โดยถือเป็นเกิร์ลกรุปวงแรกด้วยของแกรมมี่
ต่อมาในปี พ.ศ. 2542 บับเบิ้ล เกิร์ลส์ ได้ร่วมกับเกิร์ลกรุ๊ปวงจากค่ายเดียวกัน คือวง ซาซ่า ออกอัลบั้ม Surprise มีเพลงดังอย่าง Surprise และ อยู่ได้ไหม จนมาถึงอัลบั้มชุดที่สองอัลบั้ม "Hey Boy!" ก็มีเพลงดังอย่าง Hey Boy! ไม่ต้องมาอีกใช่ไหม และเพลง หลีกทาง เป็นต้น
วันที่ 31 สิงหาคม พ.ศ. 2556 บับเบิ้ล เกิร์ลส์ ได้กลับมารวมตัวกันอีกครั้ง โดยการเป็นแขกรับเชิญพิเศษ คอนเสิร์ต 30 ปีแกรมมี่ ชื่อว่า "GRAMMY HAPPY FESTIVAL ตอน PARTY REUNION CONCERT" โดยจัดที่ อิมแพ็ค อารีน่า เมืองทองธานี
=== ข้อมูลส่วนตัว ===
== ผลงาน==
===ผลงานอัลบั้ม===

=== ผลงานอัลบั้มพิเศษ  ===
=== คอนเสิร์ต ===
คอนเสิร์ต CHEER Greet Toom Boom (พ.ศ. 2544)
GRAMMY HAPPY FESTIVAL ตอน PARTY REUNION CONCERT (พ.ศ. 2556)
==อ้างอิง==
== แหล่งข้อมูลอื่น ==
แพร ปัจจุบันเป็นนักแสดงในสังกัดสถานีโทรทัศน์สีกองทัพบกช่อง 7
แซม ปัจจุบันแต่งงานแล้ว และเปลี่ยนชื่อเป็น ดารุพัตรณ์ แสงสิงแก้ว ปัจจุบันเป็นผู้อำนวยการฝ่ายการตลาด (Brand support manager) ของซันซิล (Sunsilk)
ลิซ่า ปัจจุบันเป็นนางแบบและพรีเซนเตอร์โฆษณาในประเทศไต้หวัน
กลุ่มดนตรีป็อปสัญชาติไทย
กลุ่มดนตรีไทยในยุค 1990
เกิร์ลกรุปไทย
กลุ่มดนตรีที่ก่อตั้งในปี พ.ศ. 2541
คราด

เครื่องมือทำไร่ทำนาใช้วัวหรือควายลาก ลักษณะเป็นคาน มีซี่ห่าง ๆ กัน มีคันชักสำหรับลากขี้หญ้าและทำให้ดินที่ไถแล้วซุย, เครื่องมือสำหรับชักหรือลากขี้หญ้าหรือหยากเยื่อเป็นต้น ทำเป็นซี่ ๆ มีด้ามสำหรับจับชักหรือลากไปคราด เป็นอุปกรณ์ที่ใช้ทำนา หรือ ทำสวน มีลักษณะเป็นด้ามยาวและมีปลายส่วนหน้าประกอบด้วยตะขอหลายซี่เรียงกัน การใช้งานคล้ายกับไม้กวาด แต่ใช้สำหรับงานภายนอก โดยใช้ตัก ตะกุย หรือ โกยวัตถุที่ใหญ่กว่าให้แยกออกที่ใช้ทำนาจากพื้นดิน เช่น ใบไม้ หญ้า กองฟาง หรือ ก้อนหิน  เป็นอุปกรณ์ที่ใช้ทำนา หรือ ทำสวน มีลักษณะเป็นด้ามยาวและมีปลายส่วนหน้าประกอบด้วยตะขอหลายซี่เรียงกัน การใช้งานคล้ายกับไม้กวาด แต่ใช้สำหรับงาน
คราดสมัยใหม่โดยทั่วไปมักทำด้วยวัสดุ เหล็ก ไม้ หรือ พลาสติก ทั้งนี้ขึ้นอยู่กับลักษณะการใช้งานครื่องมือทำไร่ทำนาใช้วัวหรือควายลาก ลักษณะเป็นคาน มีซี่ห่าง ๆ กัน มีคันชักสำหรับลากขี้หญ้าและทำให้ดินที่ไถแล้วซุย, เครื่องมือสำหรับชักหรือลากขี้หญ้าหรือหยากเยื่อเป็นต้น ทำเป็นซี่ ๆ มีด้ามสำหรับจับชักหรือลากไป
อุปกรณ์
อาวุธ
นันทนา คำวงศ์

นันทนา คำวงศ์  เกิดวันที่ 13 กันยายน พ.ศ. 2523 เป็นนักกีฬาเทเบิลเทนนิสชาวไทย เธอเข้าแข่งขันในโอลิมปิกฤดูร้อน 2008 และสามารถเข้าสู่รอบที่สองของการแข่งขันหญิงเดี่ยว รวมทั้งสามารถเข้าสู่รอบที่สามในโอลิมปิกฤดูร้อน 2004 และได้รับการกล่าวว่าเป็นนักกีฬาเทเบิลเทนนิสชาวไทยที่ประสบความสำเร็จมากที่สุดในประวัติศาสตร์ด้วยการเข้าแข่งขันกีฬาปิงปองในโอลิมปิก 4 สมัยติดต่อกัน รวมทั้งถือได้ว่าเป็นนักกีฬาผู้เข้าแข่งขันกีฬาโอลิมปิกเป็นจำนวนครั้งมากที่สุดของทีมชาติไทยในโอลิมปิกฤดูร้อน 2012
ทั้งนี้ นันทนา คำวงศ์ มี วิโรจน์ จันผะกา เป็นผู้ฝึกสอนคนปัจจุบัน
== ประวัติ ==
นันทนา คำวงศ์ เกิดที่จังหวัดลำปาง เป็นบุตรของนายวิรัช และนางอนงค์ คำวงศ์ ซึ่งนันทนามีพี่น้อง 2 คน เธอเริ่มเล่นเทเบิลเทนนิสครั้งแรกเมื่ออายุ 9 ปี โดยมีอาจารย์สิทธิเดช มโนน้อม เป็นผู้ฝึกสอนคนแรก นันทนา คำวงศ์ สำเร็จการศึกษาระดับปริญญาตรีจากมหาวิทยาลัยหอการค้าไทย ในการแข่งขันกีฬาปิงปองในโอลิมปิกในโอลิมปิกฤดูร้อน 2000 ที่ซิดนีย์ ประเทศออสเตรเลีย เธอสามารถผ่านเข้าสู่รอบสอง และในโอลิมปิกฤดูร้อน 2004 ที่เอเธนส์ ประเทศกรีซ เธอสามารถผ่านเข้าสู่รอบสาม ตลอดจนในโอลิมปิกฤดูร้อน 2008 ที่กรุงปักกิ่ง ประเทศจีน เธอสามารถผ่านเข้าสู่รอบสอง
นันทนายังได้แข่งขันกีฬาเทเบิลเทนนิสในโอลิมปิกฤดูร้อน 2004 โดยรอบแรกเธอได้พบกับ เล่ย หวง เมนเดส ซึ่งเป็นนักกีฬาทีมชาติโปรตุเกสที่โอนสัญชาติมาจากจีน และนันทนาเป็นฝ่ายชนะ 4-3 เกม ที่คะแนน 4-11, 3-11, 11-6, 12-14, 11-8, 11-2 และ 12-10 ส่วนในการแข่งขันรอบที่สอง เธอได้พบกับ อิเวตา วาเซนอฟสกา ผู้เป็นนักกีฬาจากสาธารณรัฐเช็ก และนันทนาเป็นฝ่ายแพ้ 1-4 เกม ที่คะแนน 16-14, 6-11, 4-11, 5-11 และ 3-11 ปัจจุบันเธอพำนักอยู่ที่กรุงเทพมหานคร
== ผลงานที่ผ่านมา ==
เหรียญเงิน เหรียญเงิน ประเภทหญิงคู่ ซีเกมส์ 2011 ที่ประเทศอินโดนีเซีย
เหรียญทองแดง เหรียญทองแดง ประเภทคู่ผสม ซีเกมส์ 2011 ที่ประเทศอินโดนีเซีย
เหรียญเงิน เหรียญเงิน ประเภททีมหญิง ซีเกมส์ 2009 ที่ประเทศลาว
เหรียญทองแดง เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2009 ที่ประเทศลาว
เหรียญเงิน เหรียญเงิน ประเภททีมหญิง ซีเกมส์ 2007 ที่ประเทศไทย
เหรียญทองแดง เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2007 ที่ประเทศไทย
เหรียญเงิน เหรียญเงิน ประเภททีมหญิง ซีเกมส์ 2005 ที่ประเทศฟิลิปปินส์
เหรียญทองแดง เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2005 ที่ประเทศฟิลิปปินส์
เหรียญทองแดง เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2003 ที่ประเทศเวียดนาม
เหรียญเงิน เหรียญเงิน ประเภททีมหญิง ซีเกมส์ 2001 ที่ประเทศมาเลเซีย
== อ้างอิง ==
นักเทเบิลเทนนิสชาวไทย
ผู้เข้าแข่งขันโอลิมปิกฤดูร้อน 2004
ผู้เข้าแข่งขันโอลิมปิกฤดูร้อน 2008
ผู้เข้าแข่งขันโอลิมปิกฤดูร้อน 2012
นักกีฬาโอลิมปิกทีมชาติไทย
นักกีฬาเหรียญเงินซีเกมส์ชาวไทย
นักกีฬาเหรียญทองแดงซีเกมส์ชาวไทย
บุคคลจากคณะมนุษยศาสตร์ มหาวิทยาลัยหอการค้าไทย
บุคคลจากจังหวัดลำปาง
นักเทเบิลเทนนิสในโอลิมปิกฤดูร้อน 2016
เลทรัวกลอรีเยิซ

เลทรัวกลอรีเยิซ (Les Trois Glorieuses') เป็นเพลงชาติของสาธารณรัฐประชาชนคองโก ประกาศอย่างเป็นทางการเมื่อวันที่ 1 มกราคม, พ.ศ. 2513 ใช้ต่อเนื่องจนถึง พ.ศ. 2534, โดยได้เปลี่ยนกลับมาใช้เพลงลากงกอแลซเป็นเพลงชาติสาธารณรัฐคองโกอีกครั้ง.
ชื่อของเพลงชาติ มีที่มาจากa three-day uprising in 1963 จนนำไปสู่การรัฐประหารล้มล้างรัฐบาลประธานาธิบดี, ฟูลเบิร์ต โยลู (Fulbert Youlou).
ประพันธ์บทร้องโดย เฮ็นรี โรเปซ และ เรียบเรียงทำนองโดย ฟิลิปเป้ โมกัวไม.
== เนื้อร้อง ==
== อ้างอิง ==
== แหล่งข้อมูลอื่น ==
Congo, Republic of "Les Trois Glorieuses"
ประวัติศาสตร์สาธารณรัฐคองโก
ดนตรีสาธารณรัฐคองโก
คองโก, สาธารณรัฐประชาชน
เพลงภาษาฝรั่งเศส
สัญลักษณ์ของประเทศสาธารณรัฐคองโก
แป๊ะกั๊ก

แป๊ะกั๊ก (Phkap) เป็นอาวุธโบราณประเภทอาวุธระยะประชิดที่ใช้กันตั้งแต่ยุคอาณาจักรขอมโบราณ และใช้งานกันจนถึงช่วงสมัยกรุงศรีอยุธยาโดยกองทหารชาวละแวก มีลักษณะใบมีดยาว 1 ศอก สวมติดกับด้ามไม้หรือไม้ไผ่ ยาว 3 ศอก ลักษณะการใช้งานของมีดแป๊ะกั๊กคือการฟัน หรือแทงเข้าใส่ศัตรู
== อ้างอิง ==
อาวุธ
อาวุธระยะประชิด
เจ้าศรีรัตน์ ณ ลำปาง

เจ้าศรีรัตน์ ณ ลำปาง เป็นเจ้านายฝ่ายเหนือ สายสกุล ณ ลำปาง   สืบเชื้อสายเจ้านายแห่งสกุลวงศ์ ณ ลำปาง ราชวงศ์ทิพย์จักร หรือ ทิพจักราธิวงศ์ หรือ ราชวงศ์เจ้าเจ็ดตน เป็นราชวงศ์ที่ปกครองนครลำปาง นครเชียงใหม่ และนครลำพูน  เจ้าศรีรัตน์ ณ ลำปาง มีบทบาทในสังคมฝ่ายเหนือเป็นอย่างมาก เป็นผู้นำของกลุ่มเจ้านายสายสกุล ณ ลำปาง และเป็นประธานกรรมการมูลนิธิเจ้าพระญาสุลวะลือไชยสงคราม (พ่อเจ้าทิพย์ช้าง)
== ประวัติ ==
เจ้าศรีรัตน์ ณ ลำปาง เป็นบุตรของพระเพชรคีรี (เจ้าแก้วเมืองไท ณ ลำปาง) เจ้าเมืองสงขลา กับเจ้าจำรัสศรี ณ ลำปาง หลานของเจ้าพระยาวิเชียรคีรี (เม่น ณ สงขลา) มีเจ้าพี่เจ้าน้องร่วมบิดามารดา 3 คน คือ
เจ้าไชยแก้ว ณ ลำปาง
เจ้าศรีรัตน์ ณ ลำปาง
เจ้าญาณรังสี ณ ลำปาง
เจ้าศรีรัตน์ ณ ลำปาง ไม่มีบุตรมีเฉพาะหลานซึ่งหนึ่งในหลานชายของท่านที่เป็นที่รู้จักในวงสังคมและวงการธุรกิจมีนามว่าท่านพ่อเลี้ยงธนพัฒหรือเป็นที่รู้จักในนาม(เจ้าธนพัฒ)
เจ้าศรีรัตน์ ณ ลำปาง มียังมีเจ้าพี่น้องร่วมบิดาเดียวกันอีก 5 คน คือ เจ้าเดชา ณ ลำปาง, เจ้าเชิดกาวิละ ณ ลำปาง, เจ้าจันทร ณ ลำปาง, เจ้าไชยแก้ว ณ ลำปาง, เจ้าญาณรังษี ณ ลำปาง
== การทำงาน ==
เจ้าศรีรัตน์ ณ ลำปาง เป็นเจ้านายฝ่ายเหนือสายสกุล ณ ลำปาง มีบทบาทในฐานะตัวแทนเจ้านายฝ่ายเหนือ เข้าร่วมกิจกรรมและเป็นประธานในงานพิธีต่าง ๆ และเป็นคณะกรรมการโครงการพระเมตตาสมเด็จย่า
เจ้าศรีรัตน์ ณ ลำปาง ยังเป็นหนึ่งในกรรมการมูลนิธินวราชดำริอนุรักษ์ฝ่ายเหนือ ซึ่งเป็นมูลนิธิที่มีบทบาทเกี่ยวกับการอนุรักษ์ประเพณี วัฒนธรรมของฝ่ายเหนือ และเป็นกรรมการมูลนิธิเจ้าพระญาสุลวะลือไชยสงคราม (พ่อเจ้าทิพย์ช้าง) ซึ่งเป็นองค์กรที่จัดตั้งขึ้นเพื่อรำลึกถึงเกียรติคุณของพระยาสุลวลือไชยสงคราม ต้นสกุลราชวงศ์ทิพย์จักราธิวงศ์
== ด้านการเมือง ==
เจ้าศรีรัตน์ ณ ลำปาง เคยเป็นกรรมการบริหารพรรคเสรีนิยม เมื่อปี พ.ศ. 2532 โดยมี พันเอก ณรงค์ กิตติขจร เป็นหัวหน้าพรรค แต่พรรคดังกล่าวก็ยุติบทบาทลงเนื่องจากไม่ส่งผู้สมัครรับเลือกตั้งในการเลือกตั้ง ส.ส. ปี พ.ศ. 2535
==ตระกูล==
== อ้างอิง ==
เจ้านายฝ่ายเหนือ
สกุล ณ ลำปาง
สกุล ณ สงขลา
ราชวงศ์ทิพย์จักร
ศ
บุคคลจากจังหวัดลำปาง
ผู้อ้างสิทธิในราชบัลลังก์
นักการเมืองไทย
พรรคเสรีนิยม (ประเทศไทย พ.ศ. 2525)